**2o ΓΥΜΝΑΣΙΟ Ν. ΨΥΧΙΚΟΥ-«ΓΡΗΓΟΡΙΟΣ ΞΕΝΟΠΟΥΛΟΣ»**

**ΣΧ. ΕΤΟΣ 2021-2022**

**ΕΝΗΜΕΡΩΤΙΚΟ ΣΗΜΕΙΩΜΑ ΓΙΑ ΤΟ ΜΑΘΗΜΑ ΤΗΣ ΦΥΣΙΚΗΣ ΑΓΩΓΗΣ**

Αγαπητοί Γονείς - Κηδεμόνες,

**1)** Σας υπενθυμίζουμε ότι η συμμετοχή των μαθητών/τριών στο μάθημα της Φυσικής Αγωγής προϋποθέτει την υποχρεωτική συμπλήρωση των **Ατομικών Δελτίων Υγείας (ΑΔΥΜ)** για τους μαθητές της **Α΄ τάξης, το αργότερο μέχρι το τέλος Σεπτεμβρίου 2021**.

**2)** Σας ενημερώνουμε ότι σύμφωνα με τις Γ4/752/18-9-1986 & Γ4/1417/07-11-1989 εγκυκλίους του Υπουργείου Παιδείας είναι υποχρεωτική **η αθλητική περιβολή** των μαθητών στο μάθημα της Φυσικής Αγωγής. Συγκεκριμένα, οι μαθητές/τριες πρέπει να προσέρχονται στο μάθημα της Φυσικής Αγωγής με αθλητική περιβολή, ανεξάρτητα με το είδος, τη φίρμα, το χρώμα αυτής και των υποδημάτων. Αυτό είναι αναγκαίο γιατί έτσι αυξάνεται η κινητική τους δραστηριότητα και οι ασκήσεις εκτελούνται ανετότερα, με αποτέλεσμα να επιτυγχάνεται η μεγαλύτερη δυνατή απόδοση σε όλα τα είδη των αθλητικών δραστηριοτήτων. Επιπλέον, διασφαλίζεται η σωματική τους ακεραιότητα και υγεία.

Οι μαθητές που δε θα φέρουν αθλητική περιβολή, **εσκεμμένα και κατ` επανάληψη**, προκειμένου να αποφύγουν το μάθημα της Φυσικής Αγωγής, δε θα συμμετέχουν σ` αυτό, θα τους καταλογίζεται απουσία και θα ενημερώνονται οι κηδεμόνες τους. Τέλος, η συγκεκριμένη συμπεριφορά θα αποτελέσει κριτήριο αξιολόγησής τους στο μάθημα.

Ψυχικό, 13/9/2021

Από τη Διεύθυνση